એવી જ રીતે સહજતાથી બાળકોને શબ્દપરિચય કરાવ્યો અને લેખન કરતાં કર્યાં. એક દિવસ આમ જ વાતો કરતાં કરતાં ફૂદું બતાવ્યું, એનું ચિત્ર દોર્યું અને અને પછી એની નીચે શબ્દ લખ્યો. બાળકો જિજ્ઞાસાપૂર્વક તેને આત્મસાત કરતાં રહ્યાં. પ્રકૃતિ વચ્ચે હતાં ત્યારે એ વાતાવરણનાં સૌંદર્યની બાબતોમાં બીડનો ઉલ્લેખ થયો અને એનું ચિત્ર દોર્યું , વળી બીડની સળીઓમાંથી એ શબ્દ બનાવી, બાળકોને બતાવ્યો અને આમ તેમને શબ્દો માટે જીજ્ઞાસા જગાવી. પ્રાથમિકમાં ગણિતપેટી અને ઈલેક્ત્રીના નામનાં સ્વરચિત સાધનો વડે ગણિત શિક્ષણને સરળ બનાવ્યું. ભૂગોળ વિષય પણ બહુ રસપ્રદ બનાવ્યો. પૃથ્વીનો મોટો ગોળો અને કૃત્રિમ સૂર્ય રાખી જગતના વિવિધ દેશોના પ્રવાસે જતાં હોય એમ બાળકોને દરેક દેશ વિષે રસપ્રદ રીતે વાત કરતા. વાર્તાખંડ, સંગીતખંડ, સુંદરતાનો ખૂણો, વતનની ભાષા, પુસ્તકોનું વાચન, જાદુઈ ટાપુની રચના, પરિવારના વાતાવરણનો અભ્યાસ વગેરે થકી જાણ્યેઅજાણ્યે બાળકોની પ્રતિભા વિકસતી રહી.